PELASTUKSEN SOFAR 27
Jakov ja Elisheva Damkani
Herramme Jeesuksen armoa ja rauhaa!
Hauska tavata taas!
Tänään luemme Hoosean kirjasta luvusta 3, jakeet 4-5:
"Sillä kauan aikaa saavat israelilaiset olla -
ilman kuningasta ja ruhtinasta,
ilman uhria ja patsasta ilman kasukkaa ja kotijumalia.
Sen jälkeen israelilaiset kääntyvät ja etsivät Herraa, Jumalaansa, -
ja Daavidia, kuningastansa. Vavisten he lähestyvät Herraa -
ja hänen hyvyyttänsä päivien lopulla." (Hoosea 3:4-5)
Elämme nyt viimeisten päivien viimeisiä päiviä.
Viimeiset päivät alkoivat Herran kuolemasta ja ylösnousemuksesta.
Nyt todellakin olemme viimeisten päivien viimeisissä päivissä.
Tämän näemme katsoessamme viikuna- puuta ja Jumalan tekoja Israelissa.
Vieraamme on pastori Zvi Rendleman.
Jumala on tehnyt ihmeitä elämssäsi.
Synnyit Yhdysvalloissa, missä osavaltiossa? - New Jerseyssä.
- Minä tulin uskoon New Jerseyssä!
Sinä synnyit ja kasvoit siellä? Kerro lisää elämästäsi!
- Synnyin juutalaiseen perheeseen. Isäni oli liikemies New Yorkissa.
Saimme hyvän kasvatuksen.
Meillä oli perinteinen perhe ja kävimme synagogassa.
13-vuotiaana suoritin bar mitzvan.
Sitten useimpien ikäisteni lailla lakkasin käymästä synagogassa.
- Siis bar mitzvan jälkeen? - Kyllä.
Menin sitten lukioon. Silloin 1960-luvun lopulla -
monia ikäisiäni houkutti huumekulttuuri.
- Rokkia? - Musiikki viehätti, huumeet ja itämaiset uskonnot.
Rupesin etsimään. Nälkä kasvoi etsiessä elämän merkitystä.
Etsintä toi eteeni huumeet ja itämaiset uskonnot.
Koin monenlaista, myös musiikkikokemuksia.
1970 menin opiskelemaan Wisconsinin yliopistoon.
Siellä minulla oli kokemus Herran kanssa. Se muutti minut täysin.
- Puhuiko joku kanssasi? - Se tapahtui vahingossa.
Eräs kutsui minut päivälliselle, mutta unohdin talon numeron,
joten minun piti koputella talojen ovilla, -
kysellen missä hän asuu. Kukaan ei tuntenut häntä.
Oli talvi ja 20 astetta pakkasta.
Pääsin lämmittelemään erääseen taloon.
Talo oli täynnä Jeesus-ihmisiä.
Ovi loksahti kiinni ja välittömästi he alkoivat saarnata Jeesuksesta.
Olin joutunut Jumalan ansaan, kun ulkona oli liian kylmä.
Vähän aikaa kuuntelin heitä, mutta sitten suutuin ja lähdin.
Sinä yönä kotonani Pyhä Henki kertoi minulle,
että heillä oli jotain, mitä minulla ei ole.
Seuraavana aamuna tulin takaisin,
ja eräs nuori mies avasi Johanneksen evankeliumin.
Hän selitti minulle, että sillä, joka uskoo Jeesukseen, -
on iankaikkinen elämä.
Hän kertoi, miten pahat tekoni voidaan pyyhkiä pois,
ja voin löytää elävän yhteyden Jumalaan.
Minusta se kuulosti hyvältä, mutta liian yksinkertaiselta.
Itämaisissa uskonnoissa kiivetään hengellisiä portaita,
mutta mitään ei löydy.
Kävin tätä mielen taistelua, -
ja äkkiä Herra antoi minulle ilmestyksen Jeesuksesta.
En ymmärrä sitä vieläkään, mutta silloin tiesin, -
että Jeesus on vastaus.
En tiennyt Messiaasta, en tuntenut sitä terminologiaa.
Pyhä Henki tuli ylleni, sain kasteen ja koin Jumalan rakkauden.
Se muutti elämäni niin perusteellisesti, -
että siitä lähtien olen ollut Hänen.
- Kuinka vanha olit? - 18.
- Miten sitten päädyit Israeliin?
- Raamatusta tuli minulle pyhä kirja.
Yritin lukea sitä, mutta en ymmärtänyt. Se oli tylsää.
Aloitin 1. Mooseksen kirjasta ja päädyin 2. Samuelin kirjaan.
Tutustuin profeettoihin.
Kun luin Hesekieliä ja Jeremiaa, joissa kerrottiin,
miten Jumala toisi ympäri maailmaa hajotetun juutalaisen kansan -
takaisin maahansa, oli kuin sanomalehteä olisi lukenut!
Näin tapahtuu juuri nyt! Hesekiel 36-37 ja Jeremia 31.
Tunsin hyvin vahvan kutsun tulla Israeliin.
Kesti jokusen vuoden, mutta kesäkuussa 1974 tulin Israeliin.
Tulin opiskelemaan Heprealaiseen yliopistoon. En tuntenut ketään.
Jumala johdatti minut yhteyteen Israelin harvojen uskovien kanssa.
Raamattukoulua lukuunottamatta olen elänyt täällä siitä pitäen.
Asepalveluksenkin kävin täällä. - Missä palvelit?
- Panssarijalkaväessä. - Milloin kävit armeijan?
- 1978-1980.
Silloin ei ollut sotia. Libanonin sota alkoi lähtöni jälkeen.
Menin pariksi vuodeksi raamattukouluun ulkomaille.
Tein biokemian tutkinnon. Mutta koko ajan palvelin Herraa.
Olen ollut pastorina kauan täällä.
- Kerro pastorin kutsumuksestasi.
- Tunsin, että minun pitää palvella Herraa kaikella taidollani.
Minulla on ollut lisäksi syvä kutsumus evankeliointiin.
Luulisin, että se selvisi 9-10 vuotta sitten,
kun olin ollut seurakuntani pastorina kymmenkunta vuotta.
Olin turhautunut ja halusin kokeilla jotain uutta.
- Mikä saa pastorin turhautumaan? Tiedän, että se työ on haaste -
kenelle hyvänsä missä hyvänsä tässä maailmassa.
Paimenen työ on suuri tehtävä sille, joka välittää laumastaan.
Hän antaa lampailleen elämää Hyvän Paimenen mallin mukaan.
Tehtävä on haasteellinen aina.
Varsinkin Israelissa pastorina olo on jotain... Kerro, mitä tapahtui?
- Pastorin työ ei ole helppoa. Sen tulee tulla sisimmästä, -
jossa palaa halu nähdä israeli- laiset pelastettuina opetuslapsina.
Uskovien opettaminen ja paimentaminen eivät riitä minulle.
Haluamme uusia uskovia, joista tehdään opetuslapsia,
ja jotka varustetaan tehokkaaseen Herran työhön.
Olemme tehneet kaikenlaista katuevankelioinnista lähtien.
Varsinkin Jerusalem on vaikea kaupunki evankelioida.
Turhautumiseni vuoksi aloin rukoilla ja etsiä Herraa.
Herra alkoi puhua minulle, -
että minun täytyy perustaa keskus.
Siellä voi kokea yhteyttä ja paneutua evankeliumiin -
useammallakin kerralla, eikä vain kerran, kuten kadulla.
Kyselin, minkälainen keskus Herralla oli mielessä.
Herra puhui yhteiskunnan kurjista, juopoista ja huumeorjista.
Hän laski heistä sydämelleni taakan.
Meidän piti perustaa uudelleen- koulutuskeskus heitä varten.
- Evankeliumihan on kurjia ja särkyneitä sydämiä varten, -
niitä varten, jotka tulevat katuojista.
Joskus tosin rikkaita ja kuuluisia tulee uskoon.
Monet kuitenkin vajoavat pohjalle asti,
ennen kuin kääntyvät Jumalan puoleen.
Kerro työstäsi!
- Käynnistimme keskuksen nimeltä Beit Hajeshua, Pelastuksen talo.
Aloitimme vuonna 2004.
Sitä ennen tutustuin vastaavaan keskukseen Haifassa
nimeltään "Voiton talo".
Se oli David Wilkersonin Times Square -seurakunnan työtä.
Menin sinne opintomatkalle.
Jatkoin pastorina, mutta avasimme myös tämän keskuksen.
Aloimme nähdä Jumalan käden liikkuvan ihmeellisellä tavalla.
Alussa työmme oli hyvin pientä.
Mutta Jumala oli kiinnostunut.
Aloitimme muutaman kaverin kanssa.
Näimme, miten Jumala vaikutti voimakkaasti heidän elämässään.
Näimme myös ihmeellisiä parantumisia.
Tähän asti olemme nähneet ihmisten parantuvan epilepsiasta, -
yliluonnollisesti hepatiitti C:stä ja muista sairauksista.
Suurin ihme on se, mitä tapahtuu ihmisen sisimmässä, -
kun he ottavat Jeesuksen vastaan pelastajanaan.
Näimme, miten väkevästi Jumalan rakkaus voi vaikuttaa ihmisissä.
- Evankeliumi muuttaa elämää. Tehtävämme on kertoa ihmisille, -
että evankeliumin kautta elämä muuttuu.
On pienen mainoskatkon aika.
Palaamme sen jälkeen kuulemaan Zvi Rendlemania -
ja Pelastuksen talon tarinaa.
Nähdään pian!
Seison nyt Trumpet of Salvationin työn tukikohdan edustalla.
Tämä on kuin armeijan tukikohta.
Vuodesta 1983 kansojen pyhät ovat tulleet tänne oppimaan, -
kuinka kerrotaan evankeliumia juutalaiselle juutalaiseen tapaan.
28 vuodessa toiminta on laajentunut myös Gilgal-hotelliin.
Rakenteilla on lisäksi kattohuoneisto tänne Jaffaan.
Tämä kaikki siksi, että niin moni on vastannut Jumalan kutsuun.
He haluavat tulla ja tuoda evankeliumia juutalaisille.
Kuten näkyy, jouduimme tekemään melkoisia muutostöitä rakennukseen.
Jouduimme purkamaan koko katon ja rakentamaan sen uudelleen.
Uusissa tiloissa voimme palvella 30 ihmistä kerralla.
He oppivat, miten kertoa evankeliumia Israelissa.
Kaksittain he lähtevät järisyttämään kansakuntaa.
Pääsinpä takaisin tähän työhön!
Monesti olen haikaillut fyysisen työn perään.
Ja tämäkin on Isän työtä!
Odotan jännityksellä, mitä Jumala tekee. Tarvitsemme teitä!
Jumalan siunausta!
Nuorempana tämä onnistui paremmin!
Tarvitsen sen pienemmän...
Shalom, shalom!
Jatkamme nyt "Beit Hajeshuan" pastorin Zvi Rendlemanin kanssa.
Kerro ystävillemme, mitä Israelissa kuuluu huumeongelmalle.
Onko sitä ollenkaan?
- Alkoholi ja huumeet ovat suunnaton ongelma Israelissa.
Ongelma alkoi paheta, kun Jumala toi miljoona venäjänjuutalaista -
takaisin maahan.
Sosiaalisten ongelmien vuoksi -
moni heistä sortui viinaan ja huumeisiin.
Valtion tilastot kertovat, että Israelissa on yli 20 000 -
kovien huumeiden käyttäjää ja paljon enemmän alkoholisteja.
Minusta meidän velvollisuutemme uskovina on saada aikaan muutos.
- Kuinka kuntoutus- ohjelmasi toimii?
- Ohjelma perustuu uskoon Jeesukseen. Hän tekee muutoksen.
Me emme piilota tätä niiltä, jotka pyytävät päästä ohjelmaan.
Kerromme, että se on messiaaninen.
Kerromme, että siihen kuuluu Raamatun lukua, rukousta jne.
Heidän on ymmärrettävä myös ohjelman säännöt.
Esimerkiksi tupakointi on kielletty.
Emme salli tupakointia.
Mitään erityistä huume- vieroitusapua ei anneta.
Olemme nähneet Herran muuttavan voiman.
Noin 80% ohjelmaan tulevista Jumala parantaa vieroitusoireista
joko kokonaan tai osittain.
Seuraavana aamuna kaveri herää ja ihmettelee, miksei hän kärsi.
Kerromme, että Jumala rakastaa häntä ja osoittaa armoaan.
Ohjelmaan kuuluu yhden vuoden asuminen asuntolassa.
- Heidän täytyy asua siellä kokonaisen vuoden?
- He sitoutuvat ainakin kuuden kuukauden asumiseen.
Ensimmäinen puoli vuotta menee suljetussa laitoksessamme.
Ulos ei saa mennä ilman valvontaa.
Teemme paljon ohjattuja retkiä talon ulkopuolelle.
Tämän puolen vuoden aikana he käyvät opetuslapseuskoulun.
Puhumme opetuslapseudesta heidän elämässään.
Toivon, että useimmat uskovatkin voisivat käydä sen ohjelman läpi!
Se on erinomainen kaikille.
Meillä monellakaan ei ole tällaista opetuslapseutta.
Päivä alkaa varttia vaille 7.
Aamuhartaus on 7:00-7:45. Luemme Raamattua ja rukoilemme.
Aamiainen on kahdeksalta. Sitten siivoamme paikat.
9:30-12 meillä on Raamatun tutkintaa, opetusta ja ylistystä.
Sitten on lounas, ja yhdeltä on vaihtelevaa toimintaa, -
ehkä Raamatun lukua tai urheilua, joskus todistamista kadulla.
Illalla syömme kuuden maissa.
Ruuan jälkeen yleensä on kokous.
Heillä on siis hyvin Jumalan Sanan täyteinen ohjelma.
- Te siis otatte vastaan ihmisiä seurakunnista ympäri maan?
- Ihmiset kyllä tietävät meistä.
He suosittelevat ihmisiä meille. Emme ota heitä suoraan.
Haastattelemme tulijat. Haluamme tietää, ovatko he vakavissaan.
Jos he ovat vakavissaan, meillä on tilaa. Myös evankelioimme kadulla.
Menemme esimerkiksi Tel Avivin rajummille alueille.
Siellä kaverimme puhuvat huumeorjille ja prostituoiduille -
ja kertovat heille Jeesuksesta ja paikasta, jossa voi vapautua.
- Ja ihmiset tulevat?
- Kyllä. Mukaamme ei aina lähde ihmisiä,
mutta meidät tunnetaan siellä.
Tämä kaikki on suhteessa Jumalan sydämeen.
Jumala rakastaa heitä.
- Tunnet Herramme ruumiin tässä maassa.
Millaisena näet seurakunnat Israelissa? Koska tulit takaisin?
- 1974.
- Sinä vuonna minä lähdin Israelista.
Tulin uskoon New Jerseyssä 1977, ja palasin 1981.
Sinä olet ollut täällä vuodesta 1974.
Kuinka Messiaan ruumis on kehittynyt näinä vuosina?
- Aluksi se oli hyvin pieni.
1974 oli noin 3-4 hepreankielistä messiaanista seurakuntaa.
1970-luvulla kasvu oli hidasta, mutta 1980-luvulla kasvu kiihtyi.
Monet uudet hepreankieliset seurakunnat aloittivat tuolloin.
Kasvu kiihtyi, kunnes 1990-luvun venäjänjuutalaisten muuton myötä -
seurakuntien määrä suorastaan räjähti.
- Kuinka monta seurakuntaa Israelissa on nyt?
- Ehkä yli sata.
- Entä kuinka monta uskovaa?
- En haluaisi mitenkään liioitella.
Jotkut sanovat 20 000. En uskoisi että on niin paljon.
Sanoisin itse, että 10 000-15 000.
- 1980-luvulla oli muutamia satoja uskovia.
Kasvu on ollut vähäistä, mutta sitä kuitenkin on ollut.
Elian aikana oli 7 000.
Jumalan valtakunta kasvaa, mutta emme ole vielä nähneet -
sitä suurta herätystä, mitä olemme rukoilleet.
- Se varmasti tulee.
Tätä läpimurtoa olemme rukoilleet ja toivoneet.
Sitä varten tarvitsemme rukouksianne ja kumppanuuttanne.
Tärkeää on, että Jumala on pannut rakkauden Israeliin sydämiinne.
Jos ette ole vielä saaneet tätä näkyä Israelista, -
ala pohtimaan tätä asiaa.
Hyvä alkukohta on tämä kirja "Miksi juuri minä?"
Se antaa hyvän näköalan Jumalan mieleen ja ajatuksiin, -
Hänen suunnitelmiinsa Israelille, seurakunnalle ja valtakunnalle.
Se avaa ihanan ikkunan lukijalle.
Sitten on elokuva "Ristin toinen puoli".
Ensimmäistä kertaa juutalaiset tuottivat elokuvan Jeesuksesta.
Nämä voi tilata nettisivultamme www.trumpetofsalvation.org
Tässä on "Little miracle" (Pieni ihme). 9 videopätkää.
Neljä tuntia hienoa opetusta -
Trumpet of Salvationin toiminnasta tässä maassa.
Uutiskirjeemme ilmestyy joka kolmas kuukausi.
Älkää epäröikö, vaan käykää nettisivullamme -
www.trumpetofsalvation.org
Teemme parhaamme esitelläksemme näissä ohjelmissa teille -
erilaisia seurakuntia ja lähetysmissioita tässä maassa -
toivoen, että Jumala muuttaa sydämiänne ottamaan osaa -
Messiaan ruumiin ylös nostamisessa tässä maassa.
Jos Zvi Rendelmanin työ herätti auttamishalunne, -
älkää epäröikö.
Jos Jumala todella puhuu teille, -
kirjoittakaa meille nettisivumme kautta www.trumpetofsalvation.org
Jos Jumala puhuu työstä arabien parissa, kirjoittakaa siitä.
Jos Hän puhuu köyhien auttamisesta, ottakaa yhteyttä.
Täällä tarvitaan monenlaista apua.
Jos Jumala puhuu studiosta, jota tarvitsemme, ottakaa yhteyttä.
Apua tarvitaan tehtäessä uutta, järisyttävää elokuvaa.
Media ja elokuvat ovat tärkeitä juutalaisten evankelioinnissa.
Tarvitsemme apua studion rakentamisessa.
Koskettakoon Jumala sydämiä kun tarvitaan apua näihin töihin.
Israel tarvitsee rakkauttanne, rukouksianne ja kumppanuuttanne.
Monet kristityt eivät tiedä, mitä Herra tekee paikallisten parissa.
Monien kristittyjen rakkaus on syttynyt israelilaisia kohtaan.
He haluavat auttaa Israelia, jopa uskonnollisia juutalaisia -
rakentamaan temppeliä kivistä, hopeasta ja kullasta.
Miksi rakentaa sellaista?
Monet auttavat istuttamalla puita. Se on ihan hyvä.
Monet auttavat holokaustista selviytyneitä. Hyvä sekin.
Monet tekevät vapaaehtoistyötä kibbutsilla ja armeijassa.
Hyväntahtoiset kristityt auttavat Israelia niin monin tavoin.
Ongelmana on aika.
Kiireisin tarve tässä maassa on julistaa evankeliumia.
Näine terveisin Jumalan siunausta!
Saakoon Jumala herättää sinut ottamaan osaa tähän työhön, -
jossa Herran ruumis nousee Israelissa.
Rakkautta täältä Tel Avivista Israelista!
Zvi, kiitos käynnistä ja osallistumisesta tähän näkyyn!
Shalom, shalom ja paljon rakkautta!
Haluatko olla osa Jumalan lopun ajan suunnitelmaa?
Haluatko olla mukana Jumalan koskettaessa Israelin juutalaisia?
Liity Trumpet of Salvation- järjestön toimintaan.
Tule ja ole osa maata!
Opi kertomaan evankeliumia juutalaisesta näkökulmasta -
juutalaisille.
Kutsumme sinut Trumpet - järjestön palvelukouluun.
Opit todistamaan juutalaisille.
Saat vahvaa Raamatun opetusta ja tietoa nyky-Israelin historiasta.
Opit koskettamaan juutalaisen sydäntä viestillä Jeesuksesta.
Otat myös osaa Juutalaiselle ensin -kampanjaan.
Voit hyödyntää oppimiasi taitoja käytännössä, -
kun osoitat kaduilla Jumalan rakkautta Hänen kansalleen.
Olet osa kansoista ja Israelista tullutta uskovien joukkoa.
Heillä on sama näky kuin sinulla.
Solmitte elämän kestäviä yhteyksiä.
Tietenkin tulet näkemään Israelin nähtävyyksiä, -
ja opit niiden todellisen hengellisen merkityksen -
Raamatun ja Jumalan näkökulmasta.
Jos haluat tulla Israeliin tekemään historiaa, -
Trumpet of Salvation on sinua varten.
EVANKELIUMIA JUUTALAISILLE JUUTALAISELLA TAVALLA
Suomennos: TV7